[{"text_idx": "#000000", "text": "Ukrainio sur la podio en Torino"}, {"text_idx": "#000001", "text": "Samkiel pasintjare en Montrealo, ankau\u0306 en la Universala Kongreso de Torino okazis aparta programero pri la milito en Ukrainio. La programero estis anoncita en la kongresa apo, ne en la Kongresa Libro. Okazante je la 9-a horo matene en mardo, g\u0302i allogis sesdekon da interesig\u0302antoj."}, {"text_idx": "#000003", "text": "Sesdeko da kongresanoj en Torino kolektig\u0302is marde matene en salono de la politeknika universitato por au\u0306di raporton pri la situacio en Ukrainio, kiu ekde la 24-a de februaro 2022 defendas sin kontrau\u0306 la rusia agreso."}, {"text_idx": "#000004", "text": "La kunsido komencig\u0302is per montrado de kvinminuta, neredaktita filmo, registrita per korpkamerao de militkuracisto, kiu prizorgas grave vunditan civilulon. La kuracisto estas la filo de Olha Bauer, kongresanino el C\u0302ernivci en okcidenta Ukrainio. S\u0302i mem estis unu el la kvar ukrainaj podianoj, kiuj partoprenis la prezentadon."}, {"text_idx": "#000008", "text": "Post dudeko da minutoj Kovtonjuk petis la publikon fari demandojn. Unue la vorton petis Manfred Westermayer, sekretario de Asocio de Verduloj Esperantistaj (AVE). Anstatau\u0306 demandi, li tamen ial proponis \u201ddoni respondojn en kvin minutoj\u201d. Tion ne permesis Kovtonjuk, kiu atentigis, ke devis temi g\u0302uste pri demandoj."}, {"text_idx": "#000011", "text": "Johannes Mu\u0308ller el Germanio demandis, kio okazos post la milito, kaj kiel eblos havi stabilan pacon. La respondo estis pesimisma \u2013 la postefikoj de la milito lau\u0306 la podianoj longe dau\u0306ros, psike kaj ekonomie."}, {"text_idx": "#000012", "text": "Al demando pri etne miksitaj familioj Viktor Pajuk respondis, ke mankas informoj pri la nuna situacio de ukrainoj en Rusio. Kovtonjuk denove klarigis pri la politiko de Stalino, kiu venigis multajn rusojn al orienta Ukrainio, sed memorigis, ke ankau\u0306 multaj ukrainoj dum antau\u0306aj jaroj eklog\u0302is en Rusio, ekzemple en Siberio."}, {"text_idx": "#000013", "text": "Pro la milito la kongreson c\u0302i-jare c\u0302eestas malmultaj esperantistoj el Ukrainio kaj Rusio. Alig\u0302is ok personoj el Ukrainio kaj ses el Rusio, sed ne c\u0302iuj sukcesis alveturi. El la rusianoj s\u0302ajne c\u0302eestas nur Mikaelo Brons\u0302tejn, kiu ne tute senprobleme sukcesis transveturi la limon de Rusio kaj Finnlando."}, {"text_idx": "#000016", "text": "Kovtonjuk prezentas ekstreme naciisman rigardon al la eventoj, li ne s\u0302atas rusojn en Ukrainio. Kiu konas la landon diros, ke ne estas videbla diferenco inter la du grupoj. Pri venigo de rusoj fare de Stalin estas elpensaj\u0302o, la tuta sudo estas log\u0302ita en imperia tempo, ukrainoj, rusoj, grekoj kaj bulgaroj estis tien venigitaj de aliaj lokoj, historio de Mariupol, Odesa au\u0306 Doneck ne estas kas\u0302ita, la bunteco estas nur kialo serc\u0302i pacon en fakte pluretna socio, sed ne kurag\u0302i veni al esperantistoj kun mesag\u0302o pri ukrainoj super c\u0302io."}, {"text_idx": "#000044", "text": "La tuta diskuto lanc\u0302ig\u0302is pro tio, ke UEA en sia kongreso: 1) traktis politikan temon (kion g\u0302i ne rajtas lau\u0306 sia Statuto), 2) UEA disponigis la voc\u0302on nur al unu flanko."}, {"text_idx": "#000047", "text": "S\u0302ajnas al mi, ke esperantistoj sukcesos diri nenion interesan pri la milito en Ukranio, dum ili parolos pri la tiel nomataj \u00abnovaj\u0302oj\u00bb: la aferoj disvastigitaj per amaskomunikiloj. Aliflanke, se esperantistoj parolas pri siaj personaj spertoj, tio eble estas interesa. Kaj esperantistoj eble sukcesus diri ion interesan specife pri lingvopolitiko."}, {"text_idx": "#000088", "text": "Kaj li nek neis la eventojn en Buc\u0302a, nek s\u0302ang\u0302is la temon al Irako, nek instruis lecionon pri blinda kredo al televido."}]